Di tmurt-nni yella yiwen n yilemẓi tuwi Lunğa fell-as iḍes. Iḥemmel-itt , ibɣa ad ttya maca netta d igellil. Asmi yesla i teɣri n ugellid ɣas akken yeẓra urğin yelli win yessawḍen ad d-yawi tajeğğigt n wureɣ, yenna-as : “D tagi i d tagnit rğiɣ acḥal ay-a, s tejeğğigt -agi n wureɣ ar-a awḍeɣ ɣer tjeğğigt n wul-iw, ad ad tt-id-ssiseɣ neɣ ad mmteɣ deg unadi fell-as” . Yeṭṭef abrid ɣer umɣer azemni.Yenna-as-id umɣar nni : “Ruḥ ɣer udrar aberkan , ad tafeḍ dinna yiwet n tejeğğigt n wureɣ, awit-tt-id i yelli-s n ugellid, ad as-telli d as afar ara tt-issejjin ma irad Rebbu” .